Osijek.in

Bure Bar - Lit & Legit Saturday
2025-06-28 21:00 (Europe/Vienna) | Bure Bar, Pivnica Bure Bar, Osijek, Hrvatska, 31000, Croatia (Local Name: Hrvatska)
Popust na boce žestokih pića od 20:00 do 22:30.
Rezerviraj svoj stol na vrijeme pozivom na +385 91 605 2339.
Sve informacije o pivnici Bure Bar potražite ovdje.
Medijski pokrovitelj: Osijek.in

Q Club - Summer Madness (DJ Alex B2B & DJ Dancho)
2025-06-28 21:00 | Hrvatska
Pripremi se za nezaboravan izlazak!
40% popusta na odabrane boce žestokog pića od 22:00 do 23:30.
Rezerviraj svoj stol na vrijeme pozivom na +385 95 3917 530.
Sve informacije o noćnom klubu Q Club potražite ovdje.
Medijski pokrovitelj: Osijek.in

Koncert - Brace & Lidija Bačić
2025-06-28 20:00 - 23:00 | Đakovački vezovi, Vijenac Kardinala Alojzija Stepinca, Đakovo, Hrvatska, 31400, Croatia (Local Name: Hrvatska)
Ovogodišnji glazbeni program Đakovačkih vezova održat će se od 27. lipnja do 6. srpnja 2025. na pozornici iza Male Crkve, a posljednja tri dana program dolazi i u Kuću Reichsmann, gdje će goste zabavljati tamburaši. U sklopu 59. Đakovačkih vezova, pripremljen je bogat glazbeni program koji će zadovoljiti sve glazbene ukuse – od tamburice i klapskih nota, do pop-rock i latino ritmova.
Glazbeni program možete vidjeti u nastavku:
VEZOVSKI ŠATOR

Fairplay Band & Daleka Obala – 27. 6. (petak)
Brace & Lidija Bačić – 28. 6. (subota)
Miach & Hiljson Mandela – 29. 6. (nedjelja)
Iva Štivić i TS Slavonski vez – 30. 6. (ponedjeljak)
Lucky Band & Dražen Zečić – 1. 7. (utorak)
TS Salaš & Dyaco – 2. 7. (srijeda)
Klapa Iskon & Hari Rončević – 3. 7. (četvrtak)
Slavonske lole – 4. 7. (petak)
Garavi & Cubismo – 5. 7. (subota)
Royal & Škoro – 6. 7. (nedjelja)

DVORIŠTE KUĆE REICHSMANN

TS Quercus – 4. 7. (petak)
TS Đakovčani – 5. 7. (subota)
TS Žeteoci – 6. 7. (nedjelja)

Izvor|Foto: Đakovački vezovi

Drito iz Osijeka
2025-06-28 18:00 - 2025-06-29 01:00, 2025-06-27 18:00 - 2025-06-28 01:00 | Dvorište Prehrambeno tehnološkog fakulteta, Franje Kuhača 18, Osijek, Hrvatska, 31000, Croatia (Local Name: Hrvatska)
Još korak do PTF-a! Vidimo se 27. i 28.6. na Dritu iz Osijeka
Earlybird festivalske ulaznice dostupne su samo na Core Eventu po cijeni od 22€ do 6.5. (ili do rasprodaje).
Ulaz je 16+
Foto: Facebook, Yem

Festival Dunava, ribe i vina
2025-06-28 17:00 | Ladanjska kuća i vinarija Magistra, Ul. braće Radić 1, Erdut, Hrvatska, 31206, Croatia (Local Name: Hrvatska)
Chef Igor Vlatković i Vinarija Magistra pozivaju vas na Festival Dunava, ribe i vina u Ladanjsku kuću i vinariju Magistra u Erdutu u subotu 28. lipnja 2025. godine s početkom u 17 sati.
Chef Igor Vlatković s vama i za vas priprema tradicionalne dunavske riblje specijalitete koji se sljubljuju s vinima Vinarije Magistra.
MENI VINARIJA MAGISTRA
HLADNO PREDJELO
Pašteta od dimljene slatkovodne ribe na hrskavoj domaćoj pogači iz krušne peći
TOPLO PREDJELO
Alaški perkelt od Dunavskog soma s domaćom tjesteninom, kravljim sirom i slaninom
GLAVNO JELO
Špikovani šaran iz krušne peći s mladim krumpirima i povrćem
DESERT
Hrskava pita od jabuka sa sladoledom
Cijena po osobi iznosi 40 €
Prijave na broj 099/2091212
Požurite jer broj mjesta je ograničen!
Foto: Facebook, Vina Magistra

Osječka ljetna noć
2025-06-28 11:00 - 23:30 | Promenada, Osijek
Prva ovogodišnja Osječka ljetna noć donosi spektakularnu zabavu u središte grada
Vrući ljetni dani u Osijeku znače samo jedno – povratak nezaobilaznih, veselih i osvježavajućih Osječkih ljetnih noći! Prva ovogodišnja Osječka ljetna noć očekuje nas 28. lipnja, a dio programa očekuje nas i ranije.
Dobro društvo, gastronomija, unikati, mladenački duh, glazba, urbana zabava – sve to, kao i jednostavni užitak u večernjoj živosti ulica grada, postali su sinonimi za Osječke ljetne noći koje se tradicionalno održavaju posljednjeg vikenda u lipnju, srpnju i kolovozu. Prva Osječka ljetna noć ove nas godine očekuje u subotu 28. lipnja 2025. u večernjim satima u središtu grada, i to već na poznatoj lokaciji na obali rijeke Drave, Promenadi, gdje nas očekuje ponuda lokalnih obrtnika na potezu od spomenika Picassu do Pješačkog mosta. Uz Promenadu, na zelenoj površini kod secesijskog zdenca, sprema se OSCANS (26.-29. lipnja), festival urbane kulture u organizaciji Osječke tvornice ideja, a koji donosi bogat, višegeneracijski program sa zabavnim aktivnostima i radionicama te prigodnom, urbanom glazbom. Šetnja Promenadom nastavlja se prema Kapucinskoj ulici gdje nas u prolazu Vanje Radauša očekuje tradicionalni nastup osječke klape Zrinski, a nastavak šetnje dovodi nas do Trga Ante Starčevića na kojem će se održati Otvoreno prvenstvo Hrvatske u 3×3 košarci (27. i 28. lipnja) u organizaciji Košarkaškog saveza Osječko-baranjske županije i Zajednice osječkog sporta.
PROGRAM:
1. Otvoreno prvenstvo Hrvatske u 3×3 košarci
Trg Ante Starčevića, petak 27.06.2025., od 9 sati
Trg Ante Starčevića, subota 28.06.2025., od 11 sati
Na Trgu Ante Starčevića, 27. i 28. lipnja, održat će se Otvoreno prvenstvo Hrvatske u 3×3 košarci, u organizaciji Košarkaškog saveza Osječko-baranjske županije i Zajednice osječkog sporta. U petak, 27. lipnja, moći ćete uživati u napetim kvalifikacijskim utakmicama, dok će subota donijeti četvrtfinalne, polufinalne i završne utakmice. Ovaj sportski događaj više je od populariziranja košarke među mladima jer doprinosi promociji grada na Dravi kroz atraktivne fotografije i snimke koje obilaze Lijepu Našu.
27. lipnja (petak)
9:00 – 11:30: KIDS DAY
12:00: U18 DJEČACI
14:30: KVALIFIKACIJE ZA GRUPNU FAZU NATJECANJA SENIORI
17:00: GENERACIJSKI TURNIR OSJEČKIH KOŠARKAŠA
18:30: ZAGRIJAVANJE SENIORI
19:00: GRUPNA FAZA NATJECANJA SENIORI
23:30: ZAVRŠETAK PRVOG DANA TURNIRA
28. lipnja (subota)
11:00: U14 DJEČACI, U16 DJEČACI i U 15 DJEVOJČICE
16:30: 3×3 KOŠARKA U KOLICIMA
18:30: ČETVRTFINALA SENIORI
21:30: POLUFILA SENIORI
22:30: FINALE SENIORI
2. Užitak na Promenadi uz prigodnu prodaju lokalnih obrtnika
Šetalište kardinala Franje Šepera, 19:00-23:00 sata
Popularan koncept šetnje i druženja i ove se godine vraća na obalu rijeke Drave, Promenadu, gdje će lokalni obrtnici predstaviti svoje unikatne proizvode.
Uz obrtnike na Promenadi u programu će sudjelovati i Policijska uprava osječko-baranjska koja će s partnerima (Udruga za rekreativni biciklizam Kotrljaneri, Gradsko društvo Crvenog križa Osijek i KBC Osijek-liječnici s dječje kirurgije) prezentirati preventivni projekt “Sigurnost u cestovnom prometu” (osobna prijevozna sredstva, e-romobili) jer je sve češća pojava problematičnog sudjelovanja djece i mladih u prometu na cesti s ovom vrstom vozila (nepridržavanje zakonskih odredbi, prometne nesreće, ozljede).
Aktivnost ima za cilj ukazali na opasnosti nesavjesnog, neodgovornog i nezakonitog upravljanja e-romobilom, ukazati na opasne ozljede koje nastaju prilikom pada s e-romobila i promovirati bicikl kao jednostavno i zdravo prijevozno sredstvo.
Na platou kod Picassovog spomenika u organizaciji Produkcije medijskih projekata 24sata održat će se zabavni događaj Golden Bar Challenge. Riječ je o interaktivnom događanju u kojem prolaznici spontano pristupaju i uključuju se u izazov izvlačenja makete zlatne poluge iz prozirne kutije
3. OSCANS na zelenoj površini oko Secesijskog zdenca
Šetalište kardinala Franje Šepera (26.-29.06.), 28.06. od 16 sati
Festival ulične umjetnosti i urbane kulture pripremit će za vas fantastični graffiti jam na livadi kod Secesijskog zdenca, a tu su i druga događanja poput Posca graffiti radionice, Bipa Art Cornera te Tonino Barbieri brijačnice na festivalu. Sve će biti popraćeno ponudom Oscans pizze by Bocconcino.
16:00 Početak festivala i dodjele teme umjetnicima
17:00 – 21:00 Sugar Factory Graffiti Jam
17:00 – 19:00 Posca Graffiti radionica
17:00 – 17:45 Izrada Street Art & Fashion odjeće pwrd by BIPA
18:00 – 18:45 Izrada Street Art & Fashion odjeće pwrd by BIPA
19:00 – 19:45 Izrada Street Art & Fashion odjeće pwrd by BIPA
17:00 – 21:00 Dječji programi i aktivacije
17:00 – 21:00 Sportissimo dječji poligon
21:00 – 01:00 FUK after party – DJ Umbo
4. Glazbeni „evergreen“ uz Klapu Zrinski i Veselu grupu
Prolaz Vanje Radauša, 20:30 sati
U prolazu Vanje Radauša, osječka klapa Zrinski pripremit će nastup koji će vas vratiti u zlatna vremena glazbe i pjesme.
Izvor/foto: Turistička zajednica Grada Osijeka

Kino Urania - Subota, 28. lipnja 2025.
2025-06-28 11:00 - 23:30 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
11:00 Dječja matineja: Lilo i Stitch (108 min) SINK
17:15 Veliki prasak- The Day The Earth Blew Up: A Looney Tunes Movie (91 min) PREMIJERA
18:00 Kino klub: Priča o mojoj majci- Ma mère, Dieu et Sylvie Vartan (102 min)
19:00 Film in Residence/ Filmski vremeplov- The Goonies (116 min)
20:00 Kino klub: Bolne istine- Hard Truths (97 min) PREMIJERA
21:10 F1 (156 min) PREMIJERA

Croatian drift challenge
2025-06-28 - 2025-06-29 | Sportski aerodrom Čepin – Osijek, Sportski aerodrom Čepin - Osijek, Osijek, Hrvatska, 31000, Croatia (Local Name: Hrvatska)
Čepinski Sportski Aerodrom, opet će nakon 13 godina ugostiti driftere i pokazati gomilom dima, kako se rješiti komaraca. Treća runda vozi se u znaku subotnjeg HAKS Kupa, dok je nedjelja rezervirana za International Kup u kojem se natječu svi vozači iz regije. Također brza staza, biti će inspirirana King of Europe Layoutom, koji će iziskivati maksimalne performanse i vještine natjecatelja i njihovih automobila. Dođite u Osijek i podržite svoje favorite!!!
Ulaz za posjetitelje je otvoren subotu i nedjelju od 09h.
Cijena dnevne ulaznice iznosi 15eur, a vikend ulaznice 25eur.
Foto: Autoscena

3x3 Osijek 2025 – Road to WT Lausanne via Ghetto Basket Tallinn Quest
2025-06-28, 2025-06-27 | Trg Ante Starčevića, Trg Ante Starčevića, Osijek, Hrvatska, 31000, Croatia (Local Name: Hrvatska)
Cro 3×3 Tour stiže u Osijek! Sedmi turnir ovogodišnje turneje održat će se 27. i 28. lipnja na Trgu Ante Starčevića, u sklopu “Osječkih ljetnih noći”, uz bogat sportski i zabavni program. Turnir nosi naziv 3×3 Osijek 2025 – Road to WT Lausanne via Ghetto Basket Tallinn Quest, a pobjednička seniorska ekipa osigurat će nastup na međunarodnom kvalifikacijskom turniru u Tallinnu, koji vodi prema FIBA World Touru u Švicarskoj.
Turnir organizira Košarkaški savez grada Osijeka u suradnji s Gradom Osijekom, Zajednicom osječkog sporta i Košarkaškim klubom 3×3 Osijek, a projekt podržavaju i brojni sponzori, među kojima su i Decathlon i Carlsberg pivovara.
“Nama je ovaj turnir posebno važan jer promovira 3×3 košarku u srcu grada i omogućuje uključivanje mladih kroz brojne kategorije. Zahvaljujući podršci Grada i Zajednice osječkog sporta, nabavili smo službeni FIBA-in teren Enlio i profesionalni koš Shedule. Planiramo ih postaviti u zatvoreni prostor i tako omogućiti mladima treninge i razvoj tijekom cijele godine”, izjavio je Miroslav Kontrec, predsjednik Košarkaškog saveza grada Osijeka i organizator turnira.
Petak donosi Kids Day, turnir generacija i prve seniorske utakmice
Prvi dan turnira, petak 27. lipnja, započinje ujutro Kids Day programom za najmlađe (9:00 – 11:30), nakon čega slijede utakmice u U18 kategoriji. Poslijepodne su rezervirane kvalifikacije za seniore, a u 17 sati na rasporedu je posebni Generacijski turnir osječkih košarkaša, koji će povezati prošlost i sadašnjost lokalne košarke.
U večernjim satima kreće zagrijavanje i grupna faza seniorskog dijela natjecanja, uz natjecateljski ritam, glazbu i publiku na osječkom trgu.
“Posebno se veselimo generacijskom turniru koji okuplja bivše i sadašnje igrače, a dodatnu vrijednost daje i sve veći broj prijavljenih ekipa u svim dobnim kategorijama”, kaže Kontrec.
Subotnja završnica: četiri kategorije, 3×3 u kolicima, natjecanja za publiku i spektakularno finale
Subota donosi drugi i ključni dan osječkog turnira, s više natjecateljskih kategorija i sadržaja. Od 11 sati igrat će se utakmice u kategorijama U14 i U16 dječaka te U15 djevojčica, čime se potvrđuje razvojna komponenta turnira. U 16:30 na programu je utakmica 3×3 košarke u kolicima, koja već tradicionalno izaziva veliko zanimanje publike.
Seniorski dio nastavlja se četvrtfinalima u 18:30, dok će se od 21:30 igrati polufinala, a veliko finale predviđeno je za 22:30, pod reflektorima i uz brojnu publiku.
“Ove godine imamo ukupno 42 prijavljene ekipe – 20 seniorskih, 4 U18, 8 U16, 6 U14 te 4 ekipe djevojčica U15. Drago nam je da se košarka vratila na glavni trg i da građani Osijeka mogu iz prve ruke pratiti kvalitetne 3×3 utakmice”, ističe Kontrec.
Uz sportski dio, pripremljen je i bogat popratni program. Glazbu će osigurati DJ, nastupit će plesna skupina Shine, a gledatelji će moći sudjelovati u natjecanju u tricama i gledati atraktivna zakucavanja. Za gastro ponudu zaduženi su Gastro pub Bullard 1887 i pivovara Carlsberg.
Foto: Grad Osijek

La Ruelle Band - Kafanica
2025-06-27 21:00 | Kafanica, restoran-noćni bar Kafanica, Osijek, Hrvatska, 31000, Croatia (Local Name: Hrvatska)
Rezervirajte svoj stol pozivom na +385 91 605 2339 i uživajte!
Sve informacije o restoranu i noćnom klubu Kafanica potražite ovdje.
Medijski pokrovitelj: Osijek.in

Bure Bar - Fantasy Friday (DJ Pedja)
2025-06-27 21:00 | Bure Bar, Pivnica Bure Bar, Osijek, Hrvatska, 31000, Croatia (Local Name: Hrvatska)

Q Club - Girls Night Out Petak (DJ Morning Indian)
2025-06-27 21:00 | Q Club, Q-Club, Osijek, Hrvatska, 31000, Croatia (Local Name: Hrvatska)
Pripremi se za nezaboravan izlazak!
40% popusta na odabrane boce žestokog pića cijelu noć.
20% popusta na sva ostala pića.
Rezerviraj svoj stol na vrijeme pozivom na +385 95 3917 530.
Sve informacije o noćnom klubu Q Club potražite ovdje.
Medijski pokrovitelj: Osijek.in

Alen i Karlo - Axmann Pub
2025-06-27 20:00 - 2025-09-12 20:00 | Axmann pub, Kapucinska 26, Osijek, Hrvatska, 31000, Croatia (Local Name: Hrvatska)
Rezervacije stolova na 095 17 17 031.
Foto: Axmann Pub

Koncert - Fairplay Band & Daleka Obala
2025-06-27 20:00 - 23:30 | Đakovački vezovi, Vijenac Kardinala Alojzija Stepinca, Đakovo, Hrvatska, 31400, Croatia (Local Name: Hrvatska)

Predstava - Palčica
2025-06-27 12:00 - 13:00 | Dječje kazalište Branka Mihaljevića, Dječje kazalište Branka Mihaljevića, Osijek, Hrvatska, 31000, Croatia (Local Name: Hrvatska)
Jelena Radan/ H.C.Andersen/ Morana Dolenc
Organizirani dolazak i slobodna prodaja ulaznica.
Foto: Osijek.in

Međugeneracijske radionice Ornamenti sjećanja u Muzeju Slavonije
2025-06-27 10:00 - 12:00, 2025-06-26 10:00 - 12:00 | Muzej Slavonije, Muzej Slavonije, Osijek, Hrvatska, 31400, Croatia (Local Name: Hrvatska)
Spoj tradicije, umjetnosti i zajedništva
U Muzeju Slavonije u Osijeku od 24. do 27. lipnja 2025. od 10 do 12 sati održat će se ljetne međugeneracijske radionice u sklopu programa Doktori za baštinu, pod pokroviteljstvom Ministarstva kulture i medija Republike Hrvatske. Radionice su namijenjene osobama treće životne dobi i mladima starijima od 14 godina, a cilj im je potaknuti dijalog između generacija kroz zajednički rad, kreativnost i baštinu.
Radionice su inspirirane aktualnom izložbom Atlantida – mali svjetovi, koja tematizira izgubljena sela i bogatstvo zaboravljene baštine. Kroz četiri dana polaznici će istraživati motive narodnih nošnji i tradicijskog tekstila, oblikovati vlastite ornamentalne uzorke, izrađivati likovne kompozicije i sudjelovati u postavljanju završne izložbe.
Voditelj radionica je Leo Pavlović, vizualni umjetnik i diplomirani magistar vizualne umjetnosti s Akademije za umjetnost i kulturu u Osijeku. Pavlović u svom radu na specifičan način obrađuje teme identiteta, folklora i tradicije, koristeći se crtežom, grafikom i fotografijom. Njegov rad prepoznat je i na nacionalnoj i međunarodnoj razini – finalist je nagrade Radoslav Putar 2025., sudionik Erste fragmenata 19 i 9. hrvatskog trijenala grafike, te dobitnik nagrade “A4” za mlade umjetnike i kustose.
Program Doktori za baštinu, koji već niz godina uspješno povezuje baštinu i edukaciju kroz kreativne radionice, vodi Jesenka Ricl, viša kustosica pedagoginja i magistra umjetnosti iz Muzeja Slavonije.
Sudjelovanje u radionicama je besplatno, a broj mjesta ograničen.
Zainteresirani se mogu prijaviti putem e-mail adrese edukacija@mso.hr ili poveznice https://forms.gle/i17TmG55ieonfmJi6
Za više informacija o izložbi: https://mso.hr/aktualne-izlozbe/atlantida-mali-svjetovi

Ljetni nogometni kamp za djecu u Kneževim Vinogradima
2025-06-27 09:00 - 2025-06-29 12:00 | Kneževi Vinogradi, Kneževi Vinogradi, Kneževi Vinogradi, Hrvatska, 31309, Croatia (Local Name: Hrvatska)
NK Osijek i Nogometna škola NK Borac organiziraju trodnevni nogometni kamp u SRC Kneževi Vinogradi, gdje djeca i mladi imaju priliku trenirati pod vodstvom stručnih trenera, uživati u dodatnim aktivnostima i osvježiti se na bazenima.
Trodnevni nogometni kamp pružit će priliku dječacima i djevojčicama rođenima između 2012. i 2018. godine da provedu svoje školske praznike usavršavajući nogometne vještine.
Svaki dan održavaju se dva treninga (petak i subota od 09:00 do 19:00), a uz nogomet, sudionici mogu uživati u besplatnom kupanju na bazenima i raznim dodatnim aktivnostima poput tenisa, stolnog tenisa i cageballa.
Osigurana je oprema za trening, kao i ručak i voće za sve sudionike. U nedjelju se održavaju utakmice na Opus Areni NK Osijeka (09:00 – 12:00), nakon čega slijedi obilazak stadiona i svečana dodjela diploma.
U ponudi su dvije opcije prijave: trodnevni kamp bez noćenja po cijeni od 100 eura (drugo dijete 80 eura) i kamp s dva noćenja i punim pansionom u Pansionu Piroš Čizma, Suza, po cijeni od 160 eura (drugo dijete 140 eura).
Broj mjesta je ograničen, a interes velik. Organizatori pozivaju sve zainteresirane da svoje mjesto osiguraju na vrijeme.
Prijave i informacije:
Telefon: 091 644 4684
E-mail: nogometnaskolankborac@gmail.com
Foto: Baranja info

Kino Urania - Petak, 27. lipnja 2025.
2025-06-27 09:00 - 23:00 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
9:00 Veliko putovanje 3: Utrka oko svijeta- Big Trip 3: Race Around the World SINK (87 min)
17:00 Lilo i Stitch (108 min) SINK
18:00 Kino klub: Mirotvorac (99 min)
19:00 Škabrnja- (60 min) PREMIJERA- ulaz slobodan
19:30 Kino klub: Priča o mojoj majci- Ma mère, Dieu et Sylvie Vartan (102 min)
20:30 F1 (156 min) PREMIJERA

24. Moto susreti MK Osijek
2025-06-27 08:00 - 2025-06-29 20:00 | Lijeva obala Drave, Sjevernodravska obala, Osijek, Hrvatska, Croatia (Local Name: Hrvatska)
24. Moto susreti Moto kluba Osijek održat će se od petka, 27. do nedjelje, 29. lipnja 2025. na lijevoj obali Drave, kod Katakombi.
Susreti započinju u petak, 27. lipnja 2025., kada nas očekuje tradicionalna Fišijada, nakon koje slijedi službeno otvaranje susreta. Za glazbeni ugođaj pobrinut će se Čepinska Skupina Levati.
U subotu, 28. lipnja, dan započinje uz pivski doručak, defile i zajednički ručak. Glazbeni dio bit će posebno uzbudljiv zahvaljujući nastupima grupe Rock Puls iz Zagreba i legendarne Daleke Obale.
Nedjelja, 29. lipnja, rezervirana je za doručak i ispraćaj gostiju, čime će se zaključiti još jedno nezaboravno druženje.
Foto: Facebook, MK Osijek

Bure Bar - Student Warmup Thursday (DJ Andy Boy)
2025-06-26 21:00 | Bure Bar, Pivnica Bure Bar, Osijek, Hrvatska, 31000, Croatia (Local Name: Hrvatska)

Q Club - Study Break Četvrtak (DJ Dancho)
2025-06-26 21:00 | Q Club, Q-Club, Osijek, Hrvatska, 31000, Croatia (Local Name: Hrvatska)

Taize molitva
2025-06-26 20:00 - 22:00 | Župa sv. Ćirila i Metoda
U četvrtak, 26. lipnja u 20 sati u Župi sv. Ćirila i Metoda u Osijeku održat će se Taizé molitva.

OSCANS - Festival Urbane Kulture
2025-06-26 19:00 - 2025-06-29 14:00 | Osijek
OSCANS je ponovno tu, veći i bolji nego ikad!
Ove godine festival traje 4 dana, a očekuje vas prava eksplozija kreativnosti i urbane kulture:

Street art & graffiti
Izložbe i kreativne aktivacije
Natjecanja i showcase nastupi
Dječji korner s mnoštvom aktivnosti
još puno toga…

Organizatori su osmislili bogat i nezaboravan program namijenjen svim generacijama – bilo da dolaze kao umjetnici, entuzijasti ili jednostavno žele osjetiti autentičnu atmosferu urbane kulture.
Sve će se odvijati na različitim lokacijama u Osijeku, uključujući i graffiti jam na livadi kod Zdenca uz Promenadu.
Foto: Facebook, Osječka tvornica ideja

Kino Urania - Četvrtak, 26. lipnja 2025.
2025-06-26 18:00 - 23:30 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
18:00 Veliki prasak- The Day The Earth Blew Up: A Looney Tunes Movie (91 min) PREMIJERA
20:00 Kino klub: Priča o mojoj majci- Ma mère, Dieu et Sylvie Vartan (102 min)
19:45 F1 (156 min) PREMIJERA

Online radionica Breathwork Detox terapijskog disanja
2025-06-25 18:30 - 20:30 | Hrvatska
Dogodi nam se da odemo na godišnji odmor i vratimo se umorniji nego prije odmora. Vrlo lako se možemo pripremiti da to ne bude tako, nego da i na sam odmor odemo mirni, opušteni, sa stavom: ovo je za mene i samo za mene, ne dam nikomu i ničemu da to pokvari! Želiš li se mentalno, emocionalno, duhovno i tjelesno pripremiti za odmor i ne otići na godišnji s grčem? Prodiši sa mnom, pusti stres, ostavi sve pritiske i obveze iza sebe, priušti si mir i s mirom se odmaraj.
To možeš dobiti na jednom mjestu u samo 2 sata!
I to možeš vrlo lako za sebe napraviti!
Sve o Breathwork Detox terapijskom disanju saznajte ovdje.
Prijave pozivom na +385 98 9779 640, slanjem poruke na icatic@breathworkdetox.com ili javljanjem porukom na Instagram stranici Inhaling Healing.
Cijena radionice iznosi 30 eura.

Kino Urania - Srijeda, 25. lipnja 2025.
2025-06-25 17:00 - 23:30 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
17:00 CINEvolution/ Nansenijada: Oš me pozdravit u busu?- besplatna projekcija
18:00 Kino klub: Priča o mojoj majci- Ma mère, Dieu et Sylvie Vartan (102 min) PREMIJERA
19:00 Kako izdresirati zmaja- How to train your dragon TITL (125 min)
20:00 Kino klub: Mirotvorac (99 min)
21:15 28 godina kasnije- 28 Years Later (115 min) PREMIJERA

Filmska radionica: Glumac → Scena
2025-06-25 11:00 - 2025-06-30 21:00 | Akademija za umjetnost i kulturu u Osijeku, The Academy of Arts and Culture in Osijek, Osijek, Hrvatska, 31000, Croatia (Local Name: Hrvatska)
Filmska radionica Glumac → Scena održat će se od 25. do 30.6. u prostoru AV laba na AUKOS-u (Trg Svetog Trojstva 3), a namijenjena je mladim glumcima koji žele naučiti više o glumi na filmu, te mladim autorima koji žele naučiti raditi s glumcima! Voditelj radionice je osječki redatelj i profesor na Akademiji dramske umjetnosti, Zvonimir Jurić, koji će unutar tjedan tjedan kroz dnevne vježbe polaznike naučiti sve o osnovama režije, rada s glumcem i komunikaciji među autorima IZA/ISPRED kamere.
Radionica je besplatna, a zainteresirani se mogu prijaviti do 19. lipnja na kinoklubosijek@gmail.com s predmetom “Prijava na radionicu: Glumac Scena”.
Uz prijavu treba priložiti:
– ime, prezime, kontakt telefon, mail i datum rođenja
– kratki motivacijski video (max. 2 minute) – predstavi sebe, svoj interes za sudjelovanjem i što god još želiš pokazati/podijeliti s nama!
Ova radionica je posljednji program u ciklusu Autor IZA/ISPRED kamere koji Kino klub Osijek ostvaruje u suradnji s Filmskom RUNDOM! Nalazimo se na više od pola puta u odbrojavanju do 10. rođendana RUNDE!
Foto: Facebook, Kino klub Osijek
